20.2.2023
SK
Úradný vestník Európskej únie
C 63/27
Tretí žalobný dôvod sa zakladá na porušení práva odvolateľky neobviniť samú seba počas kontroly 4. decembra 2019.
Štvrtý žalobný dôvod sa zakladá na údajnom nesprávnom uplatnení a interpretácii nariadenia č. 883/2013 na interný poradný a kontrolný mechanizmus OLAF-u a právo odvolateľky na podanie sťažnosti; Piaty žalobný dôvod sa zakladá na údajnom porušení povinnosti odôvodnenia a rozporuplnom odôvodnení práva odvolateľky na vypočutie.
Šiesty žalobný dôvod sa zakladá na porušení povinnosti odôvodnenia v súvislosti s nestrannosťou generálneho riaditeľa OLAF-u.
Siedmy žalobný dôvod sa zakladá na porušení a rozporuplnom odôvodnení v súvislosti s právom odvolateľky na obranu, konkrétne článku 9 ods.
1 nariadenia č. 883/2013, pokiaľ ide o odobratie vzoriek zo strany chorvátskych colných úradov na žiadosť OLAF-u.
(1) (2)
Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v.
EÚ L 248, 2013, s. 1).
Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd.
01/003, s. 331).
Odvolanie podané 22. decembra 2022: Európska komisia proti rozsudku Všeobecného súdu (štvrtá rozšírená komora) z 12. októbra 2022 vo veci T-502/19, Francesca Corneli/ECB (Vec C-789/22 P) (2023/C 63/34) Jazyk konania: taliančina Účastníci konania Odvolateľka: Európska komisia (v zastúpení: V.
Di Bucci, D. Triantafyllou, A. Nijenhuis, splnomocnení zástupcovia) Ďalší účastník konania: Francesca Corneli, Európska centrálna banka
Návrhy odvolateľky 1.
Zrušiť rozsudok Všeobecného súdu (štvrtá rozšírená komora) z 12. októbra 2022, oznámený Komisii v ten istý deň, vo veci T-502/19, Francesca Corneli/Európska centrálna banka; 2. zamietnuť žalobu podanú v prvostupňovom konaní ako neprípustnú a okrem toho nedôvodnú, a uložiť žalobkyni povinnosť nahradiť trovy konania na oboch stupňoch; 3. subsidiárne zrušiť rozsudok Všeobecného súdu a vrátil vec Všeobecnému súdu.
Odvolacie dôvody a hlavné tvrdenia Komisia na podporu svojho odvolania uvádza päť odvolacích dôvodov.
Svojím prvým odvolacím dôvodom Komisia tvrdí, že Všeobecný súd porušil článok 263 ZFEÚ tým, že nesprávne konštatoval, že rozhodnutia napadnuté v prvostupňovom konaní sa priamo a osobne týkali žalobkyne v prvostupňovom konaní a že žalobkyňa mala individuálny záujem na podaní žaloby o ich neplatnosť, že skreslil skutkové okolnosti.